Charles M. Schulz

Charles Monroe Schulz (1922–2000) var en amerikansk tegneserieskaper kjent for tegneserien Knøttene (Peanuts), hvor blant andre figurene Snoopy og Charlie Brown (Baltus Brun) medvirker.

 Liv og virke 
 Bakgrunn 
Charles M. Schulz var enebarn til tyskfødte Carl Schulz og norskættede Dena Halverson. Da han var et meget begavet barn, ble han på grunnskolen flyttet opp to klasser, noe som resulterte i at han var den yngste i sin klasse da han begynte på High School. Dette kan være noe av årsaken til at han som tenåring angivelig var en blyg og tilbaketrukket gutt. Hans mor døde av kreft i 1943, omtrent samtidig som han vervet seg i hæren, hvor han ble i to år.http://www.imdb.com/name/nm0776433/bio IMDb: Charles M. Schulz Etter militærtjenesten startet han å arbeide som lærer i et korrespondansekurs for tegneserietegning.

 Tegner, serieskaper 
Han fikk sitt gjennombrudd i 1947 da han fikk serien Li’l Folks antatt i Saint Paul Pioneer Press. Tidligere hadde han vært på trykk i flere små utgivelser (med forskjellige historier). Li’l Folks gikk i avisen fra 1947 til 1950, og besto for det meste av såkalte «énrutere», altså små vitser fortalt med én rute. Det var i denne serien at Baltus Brun (Charlie Brown) dukket opp for første gang. I 1950 presenterte Schulz en stripeserie han hadde arbeidet med til United Features Syndicate; disse stripene påminnet om Li'l Folks, men besto av fire ruter heller enn én. Syndikatet godtok serien, og 2. oktober 1950 kom Knøttene på trykk for første gang. Serien slo etterhvert svært godt an, og gjorde Schulz til en av verdens mest berømte og høyest betalte tegneserieskapere.http://news.bbc.co.uk/2/hi/americas/570537.stm BBC: Peanuts' Shy Creator Schulz fortsatte å tegne og skrive Knøttene fram til desember 1999, da han ble diagnostisert med kreft. Den siste Knøttene-stripen ble trykket i amerikanske aviser 13. februar 2000, dagen etter Schulzs død.

 Privatliv 
Schulz var gift to ganger. Første gangen han giftet seg var i april 1951, med Joyce Halverson (ikke i slekt med Schulzs mor Dena Halverson). De fikk fem barn sammen, men skilte seg i 1972. I september 1973 giftet han seg på nytt, da med Jean Forsyth Clyde, som han var gift med resten av sitt liv.

 Død 
Den 12. februar 2000 døde Schulz, og ble senere gravlagt på Pleasant Hills-kirkegården i Sebastopol i California. Den 17. august 2002 ble Charles M. Schulz-museet åpnet til minne om ham.

 Referanser 

 Eksterne lenker 




  Charles M. Schulz-museum

Kategori:Tegneserieskapere fra USA
Kategori:Personer fra USA av tysk opphav
Kategori:Personer fra USA av norsk opphav
Kategori:Vinnere av Adamsonprisen
Kategori:Personer fra Saint Paul